สอบถามค่ะ ตาแดงข้างซ้ายค่ะเป็นอยู่2อาทิตย์ ไปหา บอกตาอักเสบมาก เลยให้ยา Zocovin 400มา อยากทราบว่าทำไมถึงต้องเป็นยาตัวนี้คะ แล้วยาตัวนี้มีผลอย่างไรบ้างคะ
สวัสดีค่ะ Zocovin 400 mg หรือชื่อยาสามัญว่า acyclovir เป็นยาเพื่อรักษาเชื้อไวรัสในกลุ่มเริมหรืองูสวัดในกรณีนี้อาจเป็นงูสวัดบริเวณดวงตา ทำให้มีนัยน์ตาอักเสบร่วมด้วย การกินยาฆ่าเชื้อไวรัสจะทำให้โรคหายได้เร็วขึ้น แนะนำกินยาให้ครบตามที่แพทย์สั่ง และกลับไปติดตามอาการอาการไม่พึงประสงค์จากยาเช่นอาการแพ้ เช่น ผื่นที่ผิวหนัง ผื่นคันหรือลมพิษ หน้าบวม ปากบวม หรือลิ้นบวม มือเท้า ข้อเท้าหรือขาบวม สับสน ประสาทหลอน ชัก อ่อนเพลียผิดปกติ ตัวเหลืองตาเหลือง ปัสสาวะลำบากหรือปริมาณปัสสาวะเปลี่ยนแปลง ปัสสาวะมีเลือดปน แพ้แดด ผิวหนังพุพอง ลอก รวมถึงเนื้อเยื่อในช่องปาก หากมีอาการดังกล่าว ควรรีบกลับไปพบแพทย์